pythainlp/thaigov-v2-corpus-22032023 huggingface dataset:
วันอังคารที่ 29 มิถุนายน 2564
“กรุงไทย” แนะขั้นตอนเตรียมความพร้อม ก่อนใช้สิทธิคนละครึ่งเฟส 3 วันที่ 1 ก.ค.นี้
“กรุงไทย” แนะขั้นตอนเตรียมความพร้อม ก่อนเริ่มใช้สิทธิโครงการคนละครึ่งเฟส 3 วันที่ 1 ก.ค.นี้ ทั้งดาวน์โหลดแอปฯ เป๋าตัง เพื่อเปิดใช้งาน G-Wallet ยืนยันตัวตน พร้อมให้ความยินยอมใช้ข้อมูลส่วนบุคคลพิสูจน์ตัวตน เพื่อเข้าร่วมโครงการ
ธนาคารกรุงไทย แจ้งว่า จากการเปิดลงทะเบียนโครงการคนละครึ่งระยะที่ 3 จำนวน 31 ล้านสิทธิ ตั้งแต่วันที่ 14 มิถุนายนที่ผ่านมา ได้รับความสนใจจากประชาชนจำนวนมาก ซึ่งจะเริ่มเปิดใช้สิทธิวันที่ 1 กรกฎาคม 2564 เป็นวันแรก ดังนั้น เพื่อความสะดวกในการใช้สิทธิ แนะนำผู้ได้รับสิทธิเตรียมความพร้อมก่อนใช้สิทธิ ดังนี้
1.ดาวน์โหลดแอปฯ เป๋าตัง และทำการเปิดใช้งาน G-wallet เพื่อเตรียมรับสิทธิ
2.ยืนยันตัวตน พร้อมให้ความยินยอมเปิดเผยข้อมูลส่วนบุคคลเพื่อใช้ในการพิสูจน์ตัวตน ป้องกันการทุจริต โดยแอบอ้าง หรือสวมสิทธิเป็นตัวท่าน
ทั้งนี้ ผู้รับสิทธิรายใหม่ จะต้องดำเนินการยืนยันตัวตนทุกคน ส่วนผู้รับสิทธิรายเดิมบางคน อาจจะต้องยืนยันตัวตนเพิ่มเติมอีกครั้ง โดยเมื่อกดเข้า G-wallet ระบบจะขึ้นข้อความว่า “กรุณายืนยันตัวตนเพิ่มเติม เพื่อใช้สิทธิในโครงการ เนื่องจากการยืนยันตัวตนของคุณยังไม่สมบูรณ์” ให้ยืนยันตัวตน โดยสแกนใบหน้า ผ่านแอปฯ เป๋าตัง หรือแอปฯ Krungthai NEXT หรือ นำบัตรประชาชนไปยืนยันตัวตนที่ ตู้ ATM กรุงไทยสีเทา หรือธนาคารกรุงไทยทุกสาขาทั่วประเทศ
เมื่อกดเข้า G-Wallet แล้ว ถ้าขึ้นข้อความว่า “ โครงการ “คนละครึ่ง” สามารถใช้ได้วันที่ 1 กรกฎาคม 2564” ก็สามารถใช้สิทธิทันที ตั้งแต่วันที่ 1 กรกฎาคม -31 ธันวาคม 2564
วันจันทร์ที่ 7 มีนาคม 2565
เอกอัครราชทูตเนปาลประจำประเทศไทยเข้าเยี่ยมคารวะรัฐมนตรีว่าการกระทรวงการอุดมศึกษาฯ
เอกอัครราชทูตเนปาลประจำประเทศไทยเข้าเยี่ยมคารวะรัฐมนตรีว่าการกระทรวงการอุดมศึกษาฯ
เมื่อวันที่ 28 กุมภาพันธ์ 2565 ศาสตราจารย์พิเศษ เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม และรองปลัดกระทรวงการอุดมศึกษาฯ (รองศาสตราจารย์พาสิทธิ์ หล่อธีรพงศ์) ได้ให้การต้อนรับ Mr. Ganesh Prasad Dhakal เอกอัครราชทูตสหพันธ์สาธารณรัฐประชาธิปไตยเนปาลประจำประเทศไทย ในโอกาสที่เข้ารับหน้าที่ใหม่ ณ ห้องพระจอมเกล้า อาคารสำนักงานปลัดกระทรวงการอุดมศึกษาฯ โดยทั้งสองฝ่ายได้มีการหารือและแลกเปลี่ยนข้อคิดเห็นเกี่ยวกับความสัมพันธ์ระหว่างไทยและเนปาล รวมทั้งการขยายโอกาสในการทำความร่วมมือทางวิชาการ ดังนี้
ไทยและเนปาลมีความคล้ายคลึงกันทางศาสนา สังคมและวัฒนธรรม และทั้งสองประเทศต่างได้ให้ความสำคัญต่อภาคการเกษตร และเนปาลสนใจที่จะขยายความร่วมมือกับหน่วยงานและสถาบันอุดมศึกษาไทย โดยเฉพาะทางด้านการเกษตรและการท่องเที่ยวซึ่งก่อนหน้านี้ เอกอัครราชทูตเนปาลฯ ได้มีการเยือนและหารือกับผู้บริหารหน่วยงานในสังกัด อว. เช่น สำนักงานพัฒนาวิทยาศาสตร์และเทคโนโลยีแห่งชาติ (พว.) เกี่ยวกับความร่วมมือดังกล่าว
ในโอกาสนี้ รัฐมนตรีว่าการกระทรวงการอุดมศึกษาฯ ได้ให้ข้อคิดเห็นเพิ่มเติมว่า นอกจากความร่วมมือด้านศาสนาและวัฒนธรรมแล้ว ไทยและเนปาลยังร่วมมือกันในสาขาด้านการเกษตรและอื่นๆ โดย อว. มีหน่วยงานที่ดำเนินการเกี่ยวข้อง ทั้งสถาบันทางวิทยาศาสตร์และการวิจัย รวมทั้งสถาบันอุดมศึกษาไทยอีกหลายแห่งที่สามารถร่วมมือกันได้ ดังนั้น จึงขอเชิญให้เอกอัครราชทูตเนปาลได้ไปร่วมเยี่ยมชมสถาบัน/หน่วยงานในสังกัดของกระทรวงการอุดมศึกษาฯ เพิ่มเติม อาทิ สถาบันวิจัยวิทยาศาสตร์และเทคโนโลยีแห่งประเทศไทย (วังน้ำเขียว) องค์การพิพิธภัณฑ์วิทยาศาสตร์แห่งชาติ สถาบันดาราศาสตร์แห่งชาติ (จังหวัดเชียงใหม่) มหาวิทยาลัยเกษตรศาสตร์ และมหาวิทยาลัยแม่โจ้ และหากเป็นความร่วมมือในด้านศิลปวัฒนธรรม กระทรวงการอุดมศึกษาฯ ก็มีมหาวิทยาลัยศิลปากรที่มีความเข้มแข็งในด้านนี้
นอกจากนี้ รองปลัดกระทรวงการอุดมศึกษาฯ (รองศาสตราจารย์พาสิทธิ์ หล่อธีรพงศ์) ได้แลกเปลี่ยนข้อมูลว่าไทยกำลังอยู่ระหว่างการจัดตั้ง Thailand Academy of Sciences และเนปาลเองก็มี Nepal Academy of Science and Technology ซึ่งจะเป็นโอกาสดีที่ไทยจะได้เรียนรู้จากเนปาล และทั้งสองฝ่ายสามารถที่จะ
มีความร่วมมือระหว่างกันได้ต่อไป
เอกอัครราชทูตเนปาลได้กล่าวขอบคุณรัฐมนตรีว่าการกระทรวงการอุดมศึกษาฯ ในโอกาสที่ได้ให้เข้าเยี่ยมคารวะและหารือความร่วมมือ พร้อมทั้งเรียนเชิญรัฐมนตรีว่าการกระทรวงการอุดมศึกษาฯ และคณะให้เดินทางไปเจรจาความร่วมมือและเยือนลุมพินีวันซึ่งเป็นพุทธสังเวชนียสถานที่สำคัญ ณ ประเทศเนปาลด้วย
วันพฤหัสบดีที่ 7 ตุลาคม 2564
นายกฯ ตรวจแผนการป้องกันอุทกภัยและการบริหารจัดการน้ำในพื้นที่นครศรีธรรมราช ยืนยันดูแลประชาชนอย่างดีที่สุด  บอกรักคนเมืองคอน ขอให้อยู่รวมกันด้วยความรักความสามัคคี อย่าให้ใครมาทำลาย
นายกฯ ตรวจแผนการป้องกันอุทกภัยและการบริหารจัดการน้ำในพื้นที่นครศรีธรรมราช ยืนยันดูแลประชาชนอย่างดีที่สุด บอกรักคนเมืองคอน ขอให้อยู่รวมกันด้วยความรักความสามัคคี อย่าให้ใครมาทำลาย
วันนี้ (7 ตุลาคม 2564) เวลา 14.10 น. ณ บริเวณถนนพุทธภูมิ ตำบลโพธิ์เสด็จ อำเภอเมืองนครศรีธรรมราช จังหวัดนครศรีธรรมราช พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ตรวจแผนการป้องกันอุทกภัยและการบริหารจัดการน้ำในพื้นที่จังหวัดนครศรีธรรมราช
นายธนกร วังบุญคงชนะ โฆษกประจำสำนักนายกรัฐมนตรีเผยว่า ภายหลังรับฟังบรรยายสรุป นายกรัฐมนตรีกล่าวว่า การลงพื้นที่ในวันนี้เพื่อเตรียมแผนรองรับปริมาณน้ำที่จะไหลลงมาสู่ภาคใต้ โดยศักยภาพทางภูมิศาสตร์ภาคใต้จะประสบปัญหาน้ำท่วมช้ากว่าพื้นที่อื่น ๆ ของประเทศไทย ที่ผ่านมารัฐบาลได้เตรียมแผนรองรับไว้แล้วบางส่วน จึงขอให้ประชาชนรับฟังข้อมูลข่าวสารการแจ้งเตือนจากส่วนราชการ พร้อมวางแผนจัดอันดับความสำคัญในการเคลื่อนย้ายสิ่งของหากมวลน้ำไหลมามากจนประสบปัญหาน้ำท่วม เพื่อลดความสูญเสียของทรัพย์สิน รวมถึงเตรียมอพยพไปอยู่ในพื้นที่ปลอดภัยที่ทางส่วนราชการเตรียมไว้
ในส่วนของการเยียวยา นายกรัฐมนตรีได้กำชับให้ส่วนราชการเร่งสำรวจความเสียหาย จ่ายเงินเยียวยาให้ประชาชนโดยเร็ว ยืนยันรัฐบาลจะดูแลประชาชนให้ดีที่สุด ใช้งบประมาณอย่างระมัดระวัง ประเทศไทยประสบปัญหาในหลาย ๆ ด้านแตกต่างกันไปในแต่ละพื้นที่ ฝากให้ส่วนราชการ ส.ส.ในพื้นที่ดูแลให้การช่วยเหลือประชาชนอย่างใกล้ชิด
นายกรัฐมนตรีกล่าวย้ำแสดงความห่วงใยสถานการณ์โควิด -19 ขอให้ประชาชนคนไทยสวมหน้ากากอนามัยอยู่ตลอดเวลา กลับบ้านล้างมือ อาบน้ำให้สะอาด ส่วนตัวอยากอยู่ใกล้ชิดกับทุกคนให้มากขึ้น แต่ต้องเว้นระยะห่าง ถึงไม่ได้ใกล้ชิดกันมาก คนใต้ใจถึงใจอยู่แล้ว คนเมืองคอนรักกันเหนียวแน่น คนใต้รักใครรักจริง เราทุกคนต้องอยู่ด้วยความรัก ความสามัคคี อย่าให้ใครมาทำลายตรงนี้ได้ สังคมต้องอยู่ด้วยกันด้วยสถาบันครอบครัวมีพ่อแม่พี่น้อง เหล่านี้คือสันหลังของประเทศไทย และมีสถาบันชาติ ศาสนา พระมหากษัตริย์ ซึ่งเป็นสิ่งสำคัญยิ่งสำหรับประเทศไทยของเรา เราจะต้องร่วมมือกันเดินหน้าประเทศต่อไปด้วยความรัก ความสามัคคี ไม่เกลียดชัง ไม่ให้ร้ายซึ่งกันและกัน และฟังในสิ่งที่เป็นประโยชน์บ้าง นายกรัฐมนตรีอยากจะบอกว่า “รักจังฮู้” เพราะคิดถึงจึงมาหา
วันเสาร์ที่ 18 มิถุนายน 2565
นายกรัฐมนตรีมอบหมายหน่วยงานด้านการท่องเที่ยวเตรียมกิจกรรมทั้งท่องเที่ยวเชิงสุขภาพ กีฬา วัฒนธรรม สร้างแรงส่งถึงไฮซีซัน ดันรายได้ลงสู่เศรษฐกิจฐานราก
นายกรัฐมนตรีมอบหมายหน่วยงานด้านการท่องเที่ยวเตรียมกิจกรรมทั้งท่องเที่ยวเชิงสุขภาพ กีฬา วัฒนธรรม สร้างแรงส่งถึงไฮซีซัน ดันรายได้ลงสู่เศรษฐกิจฐานราก
วันที่18มิ.ย. 2565น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวว่าพล.อ.ประยุทธ์จันทร์โอชานายกรัฐมนตรีและรมว.กลาโหมได้มอบหน่วยงานที่เกี่ยวข้องกับการท่องเที่ยวไม่ว่าจะเป็นกระทรวงการท่องเที่ยวและกีฬาการกีฬาแห่งประเทศไทยการท่องเที่ยวแห่งประเทศไทยให้ประเมินสถานการณ์ภายหลังรัฐบาลได้ผ่อนคลายมาตรการควบคุมโควิด-19ต่อเนื่องและเตรียมกิจกรรมเพื่อส่งเสริมกระตุ้นการท่องเที่ยวไม่ว่าจะเป็นการท่องเที่ยวเชิงสุขภาพการกีฬาหรือด้านวัฒนธรรมเพื่อให้เกิดแรงส่งต่อเนื่องไปถึงฤดูการท่องเที่ยวช่วงปลายปีและต่อเนื่องถึงต้นปีหน้าเกิดการหมุนเวียนทางเศรษฐกิจ
“นายกรัฐมนตรีให้หน่วยงานเกี่ยวข้องเตรียมกิจกรรมต่างๆเพื่อเกิดแรงส่งต่อเนื่องไปจนถึงช่วงไฮซีซันรักษานักท่องเที่ยวไทยให้เดินทางท่องเที่ยวในประเทศและดึงดูดนักท่องเที่ยวต่างชาติทั้งระยะไกลและจากประเทศเพื่อนบ้านเกิดกิจกรรมทางเศรษฐกิจรายได้จากการท่องเที่ยวลงสู่ฐานรากมีการจ้างงานในภาคการท่องเที่ยว”น.ส.ไตรศุลีกล่าว
น.ส.ไตรศุลีกล่าวว่าการฟื้นฟูรายได้ในภาคการท่องเที่ยวเป็นโยบายที่รัฐบาลให้ความสำคัญซึ่งที่ผ่านมาให้ความระมัดระวังรักษาสมดุลระหว่างการฟื้นฟูการท่องเที่ยวกับการควบคุมการแพร่ระบาดของโรคโควิด-19ซึ่งหลังจากทยอยผ่อนคลายมาตรการควบคุมโรคนักท่องเที่ยวต่างชาติได้เดินทางเข้าประเทศไทยเพิ่มขึ้นต่อเนื่องซึ่งตั้งแต่วันที่1ม.ค.-15มิ.ย. 2565มีผู้เดินทางจากต่างประเทศเข้ามายังประเทศไทยสะสม1,615,913คนเทียบกับตลอดปี2564ที่427,896คนเฉพาะวันที่1-15มิ.ย. 2565ที่มีการผ่อนคลายมาตรการเปิดประเทศเต็มรูปแบบมีผู้เดินทางเข้าประเทศทุกช่องทางสะสม348,699คน
ส่วนรายได้จากการท่องเที่ยวใน5เดือนแรกตั้งแต่1ม.ค.-31พ.ค. 2565ประเทศไทยมีรายได้จากการท่องเที่ยวรวม348,695ล้านบาทแยกเป็นรายได้จากนักท่องเที่ยวต่างชาติต่างชาติ99,707ล้านบาทและคนไทยเดินทางเที่ยวในประเทศ248,988ล้านบาท
ทั้งนี้กระทรวงการท่องเที่ยวและกีฬาได้ประเมินว่าหลังจากที่ศูนย์บริหารสถานการณ์โควิด19หรือศบค.ได้ผ่อนคลายมาตรการควบคุมโรคจากการเดินทางเข้าราชอาณาจักรโดยตั้งแต่วันที่1ก.ค. 2565จะยกเลิกการลงทะเบียนในระบบไทยแลนด์พาสของนักท่องเที่ยวต่างชาติรวมถึงยกเลิกข้อกำหนดที่ต้องมีประกันภัยโควิด19จะสนับสนุนนักท่องเที่ยวเดินทางเข้าประเทศไทยเพิ่มขึ้นเป็นไม่ต่ำกว่า7.5ล้านคนและอาจจะถึง10ล้านคนในปี2565จำนวนเฉลี่ยต่อวันจากขณะนี้20,000-25,000คนต่อวันเพิ่มเป็น25,000-30,000คนต่อวันและเพิ่มเป็น50,000คนต่อวันในช่วงไฮซีซันตั้งแต่เดือนต.ค.เป็นต้น
————
วันเสาร์ที่ 27 พฤศจิกายน 2564
ประกาศ ขสมก. ประจำวันที่ 27 พฤสจิกายน 2564​ พบพนักงานติดเชื้อไวรัส COVID-19 จำนวน​ 1 ราย​
ประกาศ ขสมก. ประจำวันที่ 27 พฤสจิกายน 2564​ พบพนักงานติดเชื้อไวรัส COVID-19 จำนวน​ 1 ราย​
พนักงานเก็บค่าโดยสารรถธรรมดา สาย 117 เพศหญิง อายุ 50 ปี
วันศุกร์ที่ 18 มีนาคม 2565
กรมธนารักษ์เปิดประมูลขายที่ราชพัสดุที่ยึดมาในคดีฟอกเงิน 44 รายการ
กรมธนารักษ์จะเปิดประมูลขายที่ราชพัสดุที่ได้มาโดยคำพิพากษาของศาลให้ตกเป็นของแผ่นดิน ซึ่งเป็นทรัพย์สินที่ยึดมาในคดีมูลฐานความผิดในการฟอกเงินตามกฎหมาย ปปง. ป.ป.ช. โดยจะเปิดประมูลผ่านระบบอิเล็กทรอนิกส์ Treasury e-Auction
กรมธนารักษ์จะเปิดประมูลขายที่ราชพัสดุที่ได้มาโดยคำพิพากษาของศาลให้ตกเป็นของแผ่นดิน ซึ่งเป็นทรัพย์สินที่ยึดมาในคดีมูลฐานความผิดในการฟอกเงินตามกฎหมาย ปปง. ป.ป.ช. โดยจะเปิดประมูลผ่านระบบอิเล็กทรอนิกส์ Treasury e-Auction ซึ่งเป็นระบบประมูลทรัพย์ออนไลน์ เพื่อให้ประชาชนค้นหาและประมูลทรัพย์ที่ต้องการผ่านออนไลน์แบบ Real Time สะดวก รวดเร็ว และโปร่งใส โดยมีช่วงเวลาที่จะเปิดประมูลในรอบแรก
วันนี้ (18 มีนาคม 2565) ณ กรมธนารักษ์ นายประภาศ คงเอียด อธิบดีกรมธนารักษ์ เปิดเผยว่า ผู้ประสงค์เข้าประมูลที่ได้สมัครสมาชิกในระบบประมูลขายผ่านระบบอิเล็กทรอนิกส์ของกรมธนารักษ์แล้วประสงค์ที่จะเสนอราคาซื้อที่ราชพัสดุรายการใดในการขายครั้งนี้ สามารถวางเงินประกันการประมูลแต่ละรายการที่จะเสนอราคาซื้อโดยชำระผ่านระบบ Payment ในช่องทางการชำระเงินบนแอปพลิเคชั่นต่างๆ เพื่อให้บริการประชาชนได้อย่างสะดวกรวดเร็ว โดยกำหนดการวางเงินประกันการประมูลตามราคาขายทรัพย์เริ่มต้นดังนี้
ราคาขายทรัพย์เริ่มต้น
(บาท) เงินประกันการประมูล
(บาท/รายการทรัพย์)
ไม่เกิน 200,000 10,000
200,001 - 500,000 25,000
500,001 - 1,000,000 50,000
1,000,001 - 3,000,000 150,000
3,000,001 - 5,000,000 250,000
5,000,001 ขึ้นไป 500,000
ทั้งนี้ ผู้เสนอราคาเสนอสามารถราคาขั้นต่ำเพิ่มขึ้นระหว่างการแข่งขันเสนอราคาแต่ละครั้ง ดังนี้
ราคาขายทรัพย์เริ่มต้น(บาท) เพิ่มราคาครั้งละ(บาท/รายการ)
ไม่เกิน 500,000 10,000
500,000 - 1,000,000 20,000
1,000,001 - 3,000,000 30,000
3,000,001 - 5,000,000 40,000
5,000,001 - 7,000,000 50,000
7,000,000 ขึ้นไป 100,000
นายประภาศ กล่าวทิ้งท้ายเชิญชวนผู้ที่สนใจเข้าร่วมประมูลเข้าร่วมประมูลได้ที่https://auction.treasury.go.thตั้งแต่วันที่ 24 – 29 มีนาคม 2565 และสามารถลงทะเบียนสมัครสมาชิกและวางเงินประกันการประมูลในระบบประมูลได้ก่อน ตั้งแต่วันที่ 14 – 28 มีนาคม 2565 (ก่อนเวลา 18.00 น.) สามารถสอบถามรายละเอียด หรือติดตามข้อมูลข่าวสารของกรมธนารักษ์เพิ่มเติมได้ที่ www.treasury.go.th หรือ Facebook กรมธนารักษ์
วันพฤหัสบดีที่ 8 กรกฎาคม 2564
อัปเดตความช่วยเหลือผู้ได้รับผลกระทบ เหตุ รง. ไฟไหม้
....
น.ส.รัชดา ธนาดิเรก รองโฆษกรัฐบาล เผยว่า ขณะนี้ทุกส่วนราชการเร่งให้ความช่วยเหลือประชาชนที่ได้รับผลกระทบจากเหตุไฟไหม้โรงงานผลิตเม็ดโฟมและพลาสติก จ.สมุทรปราการ ทั้งพนักงานในโรงงาน ประชาชนที่อาศัยบริเวณใกล้เคียง โดยเฉพาะผู้ที่เสียชีวิตและบาดเจ็บจากเหตุการณ์ดังกล่าว ดังนี้
.
สำนักงานประกันสังคม โดยกระทรวงแรงงาน เร่งตรวจสอบสถานะผู้ประกันตนทั้งตาม ม.33 38 39 และ 40 ให้เข้ารับการรักษาพยาบาลตามสิทธิประโยชน์ และสิทธิอื่น ๆ พึงได้ เช่น ค่าทดแทนกรณีหยุดพักรักษาตัว 70% ของค่าจ้างรายเดือน รวมถึงกรณีสูญเสียสมรรถภาพในการทำงาน จะได้รับเงินชดเชย 70% ของค่าจ้างรายเดือน สูงสุด 10 ปี
.
สถาบันพัฒนาองค์กรชุมชน (องค์การมหาชน) โดยกระทรวงการพัฒนาสังคมและความมั่นคงของมนุษย์ จัดสรรเงินช่วยเหลือประชาชนสำหรับการย้ายบ้านชั่วคราว เนื่องจากไม่สามารถอยู่อาศัยในที่พักเดิมได้ ครอบครัวละ 18,000 บาท
.
การเคหะแห่งชาติ จัดหาโรงแรม/ห้องพักราคาถูก สำหรับผู้ต้องการที่อยู่อาศัยเร่งด่วน แต่หากไม่สามารถจ่ายค่าใช้จ่ายได้ จะเร่งจัดสรรห้องพักเพื่อให้ความช่วยเหลือต่อไป
.
กระทรวงศึกษาธิการ จัดหาที่พักให้ครู บุคลากร และครอบครัวของโรงเรียนในพื้นที่ที่ได้รับผลกระทบ
.
สำหรับด้านประกันภัย อยู่ระหว่างตรวจสอบข้อมูลการทำประกันภัยของผู้เสียชีวิตและผู้บาดเจ็บจากทุกหน่วยงานที่เกี่ยวข้อง เพื่อให้ความช่วยเหลือเยียวยาอย่างเร่งด่วน อาทิ การจ่ายสินไหมทดแทน ส่วนรายที่ไม่ได้ทำประกันภัย จะได้รับการชดเชยจากประกันภัยของโรงงาน ด้วยวงเงินเอาประกันภัย 20 ล้านบาท
.
นอกจากนี้ จ.สมุทรปราการ และ อปท. จะดำเนินการสำรวจความเสียหายที่เกิดขึ้นทั้งหมด เพื่อเยียวยาประชาชนตามระเบียบหลักเกณฑ์การใช้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉินต่อไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 22 กันยายน 2564
คลินิกชุมชนอบอุ่น 124 แห่ง ร่วมกระจาย ATK ให้กลุ่มเสี่ยงใน กทม. ทั้งประเทศรับแล้วกว่า 2 แสนชุด
สปสช.เผยสัปดาห์หน้าจัดสรรชุดตรวจ ATK ไปตามชุมชนต่างๆ ผ่านศูนย์บริการสาธารณสุขของ กทม.กว่า 420,000 ชุด และจะจัดสรรผ่าน 124 คลินิกชุมชนอบอุ่นอีก 151,300 ชุด เพิ่มจุดกระจาย ATK ประชาชนกลุ่มเสี่ยงรับ ATK ไปแล้ว 205,582 ชุด 102,791 คน
นพ.จเด็จ ธรรมธัชอารี เลขาธิการสำนักงานหลักประกันสุขภาพแห่งชาติ (สปสช.) เปิดเผยความคืบหน้าการกระจายชุดตรวจ antigen test kit (ATK) แบบ Self-test สำหรับแจกให้ประชาชนไปตรวจโควิดเองที่บ้าน ซึ่งเริ่มแจกตั้งแต่วันที่ 16 ก.ย. 2564 ที่ผ่านมา โดยในส่วนของ กทม.นั้น สัปดาห์หน้าชุดตรวจ ATK ที่ผ่านการตรวจรับรองแล้วจะส่งถึงพื้นที่ กทม.ในส่วนของการกระจายผ่านศูนย์บริการสาธารณสุข ของกทม. เพื่อให้ผู้นำชุมชนและอาสาสมัครสาธารณสุข (อสส.) นำไปแจกแก่กลุ่มเสี่ยง รวมทั้งเปิดให้ไปรับได้ที่ร้านยาที่เข้าร่วมโครงการกับ สปสช. และคลินิกชุมชนอบอุ่น โดยต้องลงทะเบียนและทำแบบประเมินความเสี่ยงผ่านแอปพลิเคชันเป๋าตังก่อน ซึ่งจะได้รับคนละ 2 ชุด
นพ.จเด็จ กล่าวว่า แผนการกระจาย ATK ของ กทม.นั้น จะได้รับจัดสรรรวมกว่า 2 แสนชิ้น โดย กทม.จะกระจายไปใน 7 กลุ่มคือ 1.ตลาด กลุ่มเป้าหมาย 203,459 คน จัดสรรคนละ 2 ชุด รวม 410,000 ชุด 2.กลุ่มขนส่งสาธารณะ กลุ่มเป้าหมาย 221,007 คน จัดสรร 440,000 ชุด 3.ร้านเสริมสวย จำนวนกลุ่มเป้าหมาย 8,905 คน จัดสรร 20,000 ชุด 4.ร้านนวด สปา จำนวนกลุ่มเป้าหมาย 26,145 คน จัดสรร 56,000 ชุด 5.กลุ่มครูอาจารย์ในกทม. จำนวน 148,667 คน จัดสรร 300,000 ชุด 6.ชุมชนต่างๆ จำนวนกลุ่มเป้าหมาย 2,056,912 คน จัดสรรให้ 420,000 ชุด และ 7.พื้นที่อื่นๆ กลุ่มเป้าหมาย 186,718 คน จัดสรร 380,000 ชุด
นพ.จเด็จ กล่าวว่า ในส่วนของกลุ่มเป้าหมายชุมชนต่างๆ ขณะนี้ สปสช.เตรียมจัดสรร ATK แก่ อสส. ผ่านศูนย์บริการสาธารณสุขทั้ง 69 แห่งจำนวน 420,000 ชุด และมีบางส่วนสำรองไว้ที่ศูนย์บริการสาธารณสุขอีก 73,500 ชุด รวมเป็น 493,500 ชุด ภายในสัปดาห์หน้า และวันที่ 27 ก.ย. 2564 จะจัดสรรแก่คลินิกชุมชนอบอุ่นทั่ว กทม. 124 แห่ง อีกจำนวน 151,300 ชุด ซึ่งจะได้รับชุดตรวจ ATK ในสัปดาห์หน้าสำหรับแจกให้ประชาชนกลุ่มเสี่ยง ในส่วนขอคลินิกชุมชนอบอุ่น 124 แห่งที่เข้ามาเพิ่มนั้น จะมาช่วยแก้ปัญหาในเขตที่หน่วยบริการที่แจก ATK ให้ประชาชนมีน้อย เช่น เขตบึงกุ่ม และเขตมีนบุรี เป็นต้น
ขณะเดียวกัน ในส่วนของภาพรวมของจังหวัดอื่นๆ ทั่วประเทศนั้น ข้อมูลล่าสุดวันนี้ (22 ก.ย.2564) เวลา 15.00 น. ขณะนี้ประชาชนกลุ่มเสี่ยงรับ ATK ไปแล้ว 205,582 ชุด 102,791 คน ในจำนวนนี้เป็นการรับผ่านแอปฯเป๋าตังอีก 102,543 ชุด แจกผ่าน อสม. 248 ชุด ส่วนมากผู้ที่ได้รับชุดตรวจคือกลุ่มที่อยู่ใกล้ชิดผู้ป่วยและอยู่ในพื้นที่เสี่ยง รองลงมาคือกลุ่มที่มีอาการใกล้เคียงกับอาการเริ่มต้นของโควิด-19 ผู้รับ ประชาชนกลุ่มเสี่ยงที่ได้รับชุดตรวจ ATK ไป ตรวจโควิดแล้ว 20,595 คน คิดเป็น 20% ของจำนวนผู้ได้รับชุดตรวจทั้งหมด พบผลตรวจเป็นบวก 144 คน โดย 3 จังหวัดที่พบผู้มีผลบวกมากที่สุดคือ กทม. 84 คน รองลงมาคือภูเก็ต 14 คน และสมุทรปราการ 12 คน
//////////22 กันยายน 2564
วันอังคารที่ 23 พฤศจิกายน 2564
นายกรัฐมนตรีเป็นประธานรับมอบวัคซีน Moderna จากรัฐบาลสหรัฐอเมริกา จำนวน 1 ล้านโดส
นายกรัฐมนตรีเป็นประธานรับมอบวัคซีน Moderna จากรัฐบาลสหรัฐอเมริกา จำนวน 1 ล้านโดส
วันนี้ (23 พฤศจิกายน 2564) เวลา 15.00 น. ณ ทำเนียบรัฐบาล นายไมเคิล ฮีต อุปทูตรักษาราชการชั่วคราว สอท. สหรัฐฯ ประจำประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อมอบวัคซีนป้องกันโรคติดเชื้อไวรัสโคโรนา 2019 (โควิด-19) ของบริษัท Moderna จากรัฐบาลสหรัฐฯ (ครั้งที่ 2) อย่างเป็นทางการ โดยมีนายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงสาธารณสุข เข้าร่วมในพิธีด้วย ซึ่งนายธนกร วังบุญคงชนะ โฆษกประจำสำนักนายกรัฐมนตรี เปิดเผยสาระสำคัญ ดังนี้
นายกรัฐมนตรีกล่าวขอบคุณรัฐบาลสหรัฐฯ ประธานาธิบดีไบเดน และอุปทูตฯ สำหรับการมอบวัคซีนครั้งนี้ เป็นครั้งที่ 2 ที่ไทยได้รับความช่วยเหลือวัคซีนจาก สหรัฐฯ ซึ่งสะท้อนถึงความเป็นมิตรแท้ในยามยาก โดยการมอบให้ในครั้งแรกนั้นมีส่วนช่วยสนับสนุนมาตรการเร่งฉีดวัคซีนของไทย ซึ่งได้ช่วยเพิ่มศักยภาพในการรับมือกับการแพร่ระบาดของโควิด-19 จนสถานการณ์ดีขึ้น และสามารถเปิดประเทศได้อีกครั้ง ทั้งนี้ ในหลายประเทศยังต้องเผชิญกับผู้ติดเชื้อที่ยังมีจำนวนสูง ซึ่งไทยไม่ต้องการที่จะกลับไปเผชิญสถานการณ์นั้นอีก นายกรัฐมนตรีจึงได้ย้ำว่าจะนำวัคซีนที่ได้รับมอบในครั้งนี้ไปกระจายฉีดให้อย่างทั่วถึงเพื่อให้เกิดภูมิคุ้มกันและเพื่อความปลอดภัยของประชาชนไทย
ด้านอุปทูตฯ สถานเอกอัครราชทูตสหรัฐฯ กล่าวยินดีที่มีส่วนสำคัญในการมอบวัคซีนจากสหรัฐฯ และภูมิใจที่ได้มีส่วนร่วมสนับสนุนประเทศไทยในการรับมือกับการแพร่ระบาดของโรคโควิด-19ในไทย จนมีส่วนช่วยให้ไทยกลับมาเปิดประเทศ และดำเนินกิจกรรมทางเศรษฐกิจอย่างมีประสิทธิภาพ และปลอดภัยมากยิ่งขึ้น โดยกล่าวเพิ่มเติมอีกว่านอกจากการฉีดวัคซีนที่จะช่วยเพิ่มประสิทธิภาพในการรับมือกับการแพร่ระบาดของโควิด-19 แล้วการรักษาก็มีความสำคัญเช่นกัน ซึ่งสหรัฐฯ พร้อมพิจารณาให้การสนับสนุนเช่นกัน ทั้งนี้ สหรัฐฯให้ความสำคัญกับการกระชับความสัมพันธ์กับประเทศไทยเป็นอย่างมาก โดยจะเห็นได้จากการแลกเปลี่ยนหารือระหว่างกัน ทั้งภาครัฐและภาคเอกชน
ในตอนท้าย นายกรัฐมนตรีกล่าวขอบคุณรัฐบาลสหรัฐฯ อีกครั้งสำหรับความปรารถนาดีในช่วงเวลาแห่งความท้าทายนี้ และหวังว่าทั้งสองประเทศจะสามารถก้าวผ่านวิกฤตไปด้วยกัน
อนึ่ง การรับมอบวัคซีนจากรัฐบาลสหรัฐฯ ครั้งที่ 2 ในวันนี้ เป็นไปตามที่รัฐบาลสหรัฐฯ ได้ประกาศว่า จะมอบวัคซีนกว่า 2.5 ล้านโดส ให้กับไทย
วันจันทร์ที่ 20 ธันวาคม 2564
พม. จัดคอนเสิร์ตดนตรี ความรัก และครอบครัว (My Music, My Love & My Family) สมทบทุนช่วยเหลือเด็ก เยาวชนในมูลนิธิบ้านพระพร และแม่เลี้ยงเดี่ยว
พม. จัดคอนเสิร์ตดนตรี ความรัก และครอบครัว (My Music, My Love & My Family) สมทบทุนช่วยเหลือเด็ก เยาวชนในมูลนิธิบ้านพระพร และแม่เลี้ยงเดี่ยว
วันที่ 19 ธ.ค. 64 เวลา 18.30 น. ที่โรงละครอักษรา คิง เพาเวอร์ ซอยรางน้ำ กรุงเทพฯ กระทรวงการพัฒนาสังคมและความมั่นคงของมนุษย์ (พม.) โดยกรมกิจการสตรีและสถาบันครอบครัว (สค.) ร่วมกับมูลนิธิบ้านพระพร จัดคอนเสิร์ตดนตรี ความรัก และครอบครัว (My Music, My Love & My Family) โดยมี นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดงาน ซึ่งเป็นคอนเสิร์ตการกุศลที่จัดขึ้นเพื่อสมทบทุนการศึกษาให้แก่เด็กเยาวชนในความดูแลของมูลนิธิบ้านพระพร และเป็นทุนประกอบอาชีพให้แก่แม่เลี้ยงเดี่ยวหรือครอบครัวเลี้ยงเดี่ยว โดยมีศิลปินที่มีชื่อเสียงระดับประเทศ อาทิ ปุ๊ อัญชลี จงคดีกิจ แคทลียา อิงลิซ โจนัส แอนเดอร์สัน แอน นันทนา บุญหลง โบ จอยซ์ อู๋ ธรรพ์ณธร อี้ด วงฟลาย คิง เดอะวอยซ์ และซิดนีย์ ThaiBev ThaiTelent เป็นต้น ร่วมขับร้องบทเพลงที่ช่วยจรรโลงใจ สร้างพลังและโอกาสในการร่วมแบ่งปันของคนในสังคม พร้อมน้อมนำบทเพลงพระราชนิพนธ์ในพระบาทสมเด็จพระเจ้าอยู่หัวฯ รัชกาลที่ 9 มาเป็นส่วนหนึ่งของงาน เพื่อน้อมรำลึกในพระมหากรุณาธิคุณของพระองค์ท่าน
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) โดยกรมกิจการสตรีและสถาบันครอบครัว ได้มีจัดการอบรมให้ความรู้ด้านดนตรี (แซกโซโฟน) จากอาจารย์เมธวัช (เทวัญ) ทรัพย์แสนยากร พร้อมด้วยทีมงาน ผู้ที่มีความรู้ และประสบการณ์ด้านดนตรี ให้แก่เด็ก เยาวชนในความดูแลของมูลนิธิบ้านพระพร เพื่อให้มีทักษะด้านการเล่นดนตรี (แซกโซโฟน) มากขึ้น อีกทั้งเป็นการส่งเสริมความเข้มแข็งของสถาบันครอบครัว โดยสมาชิกในครอบครัวได้ใช้เวลาว่างอย่างมีคุณภาพ ด้วยการใช้ดนตรีเป็นสื่อสร้างความสัมพันธ์ที่ดี และเมื่อวันที่ 11 ตุลาคมที่ผ่านมา มีการแสดงมินิคอนเสิร์ต ณ กระทรวง พม. นับว่าเป็นการสร้างพลังใจ จุดประกายความฝันและแรงบันดาลใจในการเล่นดนตรีนำไปสู่เป้าหมายในชีวิตด้านต่าง ๆ และเป็นการสร้างความภาคภูมิใจให้กับตนเองและครอบครัว
นายจุติ กล่าวเพิ่มเติมว่า ตนขอขอบคุณบริษัท คิง พาวเวอร์ ที่สนันสนุนสถานที่สำหรับการจัดงานคอนเสิร์ตครั้งนี้ และอยากบอกว่าไม่มีอะไรที่เป็นไปไม่ได้ ไม่ว่าจะเป็นด้านวัฒนธรรม ดนตรี หรือว่ากีฬา จึงอยากบอกทุกคนว่า ช่วยกันสนับสนุนเด็กๆ เหล่านี้ เพื่อเป็นอนาคตของประเทศต่อไป
วันอังคารที่ 3 สิงหาคม 2564
ครม. ขยายมาตรการช่วยเหลือแรงงานและผู้ประกอบการ 29 จังหวัดพื้นที่แดงเข้ม ปรับกรอบวงเงินเพิ่มเป็น 60,000 ล้านบาท
ครม. ขยายมาตรการช่วยเหลือแรงงานและผู้ประกอบการ 29 จังหวัดพื้นที่แดงเข้ม ปรับกรอบวงเงินเพิ่มเป็น 60,000 ล้านบาท
นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรีวันนี้ เห็นชอบขยายขอบเขตมาตรการบรรเทาผลกระทบและให้ความช่วยเหลือกลุ่มแรงงาน ผู้ประกอบการ พื้นที่ควบคุมสูงสุดและเข้มงวดตามมติคณะรัฐมนตรีเมื่อวันที่ 13 กรกฎาคม 2564 พร้อมขยายกรอบวงเงินการให้ความช่วยเหลือ เพิ่มเป็น 60,000 ล้านบาท จากเดิม 30,000 ล้านบาท รายละเอียด ดังนี้
1. ปรับเพิ่มพื้นที่ดำเนินการจากเดิม 13 จังหวัด เป็น 29 จังหวัด ได้แก่ กทม. กาญจนบุรี ชลบุรี ฉะเชิงเทรา ตาก นครปฐม นครนายก นครราชสีมา นราธิวาส นนทบุรี ปทุมธานี ประจวบคีรีขันธ์ ปราจีนบุรี ปัตตานี อยุธยา เพชรบุรี เพชรบูรณ์ ยะลา ระยอง ราชบุรี ลพบุรี สงขลา สิงห์บุรี สมุทรปราการ สมุทรสงคราม สมุทรสาคร สระบุรี สุพรรณบุรีและอ่างทอง
2. กลุ่มเป้าหมายให้ความช่วยเหลือ ยังคงครอบคลุมกลุ่มแรงงานและผู้ประกอบการในกิจการที่ได้รับผลกระทบ ทั้งในส่วนที่อยู่ในระบบประกันสังคมและไม่อยู่ในระบบประกันสังคม
3. ประเภทกิจการที่ให้ความช่วยเหลือ คือ กิจการในระบบประกันสังคมจะครอบคลุม 9 สาขาและในกลุ่มผู้ประกอบการในระบบ “ถุงเงิน” ภายใต้โครงการคนละครึ่งและโครงการเราชนะในปัจจุบันที่ผ่านการคัดกรองแล้วและไม่เป็นผู้ถูกตัดสิทธิ์จากกระทรวงการคลัง จำนวน 5 กลุ่ม
4. รูปแบบการให้ความช่วยเหลือเป็นไปตามมติ ครม. เมื่อวันที่ 20 ก.ค. 64
5. ระยะเวลาการให้ความช่วยเหลือ กลุ่ม 13 จังหวัดเดิม ได้แก่ ก.ค.-ส.ค. 64 (2 เดือน) กลุ่ม 16 จังหวัดที่เพิ่มเติม คือ ส.ค. 64 (1เดือน)
“นอกจากนี้ กระทรวงแรงงานได้รับมอบหมายให้ไปเร่งจัดทำข้อเสนอโครงการเพื่อให้ความช่วยเหลือผู้ขับรถยนต์รับจ้าง (รถแท็กซี่) และรถจักรยานยนต์สาธารณะที่มีอายุเกิน 65 ปี ที่ไม่สามารถสมัครเป็นผู้ประกันตนมาตรา 40 ทำให้ไม่สามารถได้รับความช่วยเหลือตามมาตรการลดผลกระทบและให้ความช่วยเหลือแก่กลุ่มแรงงานและผู้ประกอบการที่อยู่ในพื้นที่สถานการณ์ควบคุมสูงสุดและเข้มงวดตามมติ ครม. เมื่อวันที่ 20 ก.ค. 64 ใน 29 จังหวัดสีแดงเข้ม เพื่อนำเข้าที่ประชุมเพื่อให้คณะรัฐมนตรีพิจารณาในโอกาสต่อไป” นายอนุชา ฯ กล่าว
วันพฤหัสบดีที่ 4 สิงหาคม 2565
ก.อุตฯ ร้อง WTO ต่อเนื่อง เหตุอินเดียบล็อกนำเข้าแอร์ไทยที่ใส่สารทำความเย็น อ้างปฏิบัติตามพันธกรณีพิธีสารมอนทรีออล
ก.อุตฯ เร่งช่วยเหลือผู้ส่งออกเครื่องปรับอากาศของไทย เหตุอินเดียห้ามนำเข้าเครื่องปรับ
อากาศที่มีสารทำความเย็น อ้างความปลอดภัยด้านสุขภาพ ตามพันธกรณีพิธีสารมอนทรีออล  สั่ง สมอ. จี้อินเดียแจ้งเวียนมาตรการต่อ WTO  พร้อมขอหลักฐานพันธกรณีที่อ้าง
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า จากกรณีที่ประเทศอินเดียกำหนดมาตรการห้ามนำเข้าเครื่องปรับอากาศที่บรรจุสารทำความเย็น ได้ส่งผลกระทบต่ออุตสาหกรรมเครื่องปรับอากาศและเครื่องทำความเย็นของไทยเป็นอย่างมาก ตนจึงสั่งการให้สำนักงานมาตรฐานผลิตภัณฑ์อุตสาหกรรม (สมอ.) ในฐานะผู้แทนประเทศไทยในคณะกรรมการว่าด้วยอุปสรรคทางเทคนิคต่อการค้า (Committee on Technical Barriers to Trade : TBT) ภายใต้องค์การการค้าโลก (WTO) ดำเนินการให้ความช่วยเหลือผู้ประกอบการไทยอย่างเร่งด่วน
ด้าน นายบรรจง สุกรีฑา เลขาธิการสำนักงานมาตรฐานผลิตภัณฑ์อุตสาหกรรม (สมอ.) กล่าวเพิ่มเติมว่า จากข้อสั่งการของท่านรัฐมนตรีว่าการกระทรวงอุตสาหกรรม และข้อร้องเรียนจากผู้ประกอบการที่สมอ. ได้รับเมื่อเดือนกันยายน 2564 สมอ. ได้ติดตามเรื่องนี้อย่างใกล้ชิด โดยหยิบยกประเด็นดังกล่าวเข้าในการประชุม Committee on TBT ครั้งที่ 86 เมื่อวันที่ 8-11 มีนาคม 2565 ณ นครเจนีวา สมาพันธรัฐสวิส ตามพันธกรณีความตกลงที่ประเทศสมาชิกต้องถือปฏิบัติอย่างเท่าเทียมกันระหว่างสินค้าที่ผลิตในประเทศและนำเข้าจากต่างประเทศ และถือเป็นอุปสรรคทางการค้าโดยไม่จำเป็น แต่อินเดียยังไม่ปฏิบัติตาม และอ้างความปลอดภัยด้านสุขภาพ ตามพันธกรณีพิธีสารมอนทรีออล โดยชี้แจงว่ามาตรการห้ามนำเข้าเครื่องปรับอากาศที่บรรจุสารทำความเย็นแล้ว เป็นมาตรการที่มีความจำเป็นเพื่อความปลอดภัยของชีวิตและสุขภาพของมนุษย์ สัตว์ และพืช สอดคล้องกับพันธกรณีตามพิธีสารมอนทรีออลที่อินเดียเข้าร่วมเป็นภาคี สมอ. จึงได้หยิบยกประเด็นดังกล่าวอีกครั้งในการประชุม Committee on TBT ครั้งที่ 87 เมื่อวันที่ 13 - 15 กรกฎาคม 2565 ที่ผ่านมา ณ นครเจนีวา สมาพันธรัฐสวิส โดย สมอ. ได้เน้นย้ำให้อินเดียแจ้งเวียนมาตรการดังกล่าวเพื่อให้เป็นไปตามพันธกรณี WTO รวมทั้งขอหลักฐานพันธกรณีที่อ้างว่า มาตรการห้ามนำเข้าเครื่องปรับอากาศที่บรรจุสารทำความเย็นเป็นไปตามที่กำหนดในพิธีสารมอนทรีออล
เลขาธิการ สมอ. กล่าวเพิ่มเติมอีกว่า “การร้องเรียนต่อ WTO ที่ สมอ. ดำเนินการนี้ เป็นไปตามสิทธิขั้นพื้นฐานของประเทศสมาชิกของ WTO และถือเป็นเรื่องที่ทุกประเทศสามารถกระทำได้ หากเห็นว่ามีกฎระเบียบใด ๆ ที่ไม่เป็นธรรมหรือเป็นอุปสรรคทางการค้าของประเทศนั้น ๆ ซึ่ง สมอ. ก็จะร้องเรียนต่อ WTO ในกรณีดังกล่าวจนกว่าอินเดียจะยกเลิกกฎระเบียบที่ทำให้ผู้ประกอบการไทยต้องแบกรับต้นทุนเพิ่มในการส่งออกเครื่องปรับอากาศไปจำหน่ายในอินเดีย โดยถือเป็นการปฏิบัติอย่างเท่าเทียมกันระหว่างสินค้าที่ผลิตในประเทศและนำเข้าจากต่างประเทศ” เลขาธิการ สมอ. กล่าว
3 สิงหาคม 2565
วันพุธที่ 18 พฤษภาคม 2565
นายกฯ สั่งเร่งสำรวจความเสียหาย - เข้าช่วยเหลือ ปชช. จากภัยพายุและน้ำท่วมฉับพลัน ผู้ประสบภัย โทร. สายด่วนนิรภัย 1784 ตลอด 24 ชั่วโมง
.....
พายุฝนและฝนที่ตกสะสมในขณะนี้ อาจส่งผลให้เกิดน้ำท่วมฉับพลันและน้ำป่าไหลหลาก ทั้งนี้ นายกรัฐมนตรีได้ติดตามสถานการณ์อย่างใกล้ชิด และสั่งการไปยังหน่วยงานที่เกี่ยวข้อง ให้พร้อมเข้าสำรวจความเสียหาย และช่วยเหลือผู้ประสบภัยในเบื้องต้น
.
โดยเฉพาะบ้านเรือนของประชาชนที่เสียหาย ต้องดำเนินการซ่อมแซมให้ประชาชนสามารถอยู่อาศัยได้ และดำเนินการจ่ายเงินเยียวยาให้ผู้ประสบภัยโดยเร็ว
.
นอกจากนี้ ขอให้ประชาชนเพิ่มความระมัดระวัง และติดตามการแจ้งเตือน ตลอดจนข่าวสารจากส่วนราชการอย่างใกล้ชิด หากต้องการความช่วยเหลือให้ติดต่อประสานเจ้าหน้าที่รัฐในพื้นที่ ผ่านไลน์ “ปภ.รับแจ้งเหตุ 1784” (เพิ่มเพื่อน Line ID @1784DDPM) หรือ โทร. สายด่วนนิรภัย 1784 ตลอด 24 ชั่วโมง รวมทั้ง แอปฯ “THAI DISASTER ALERT”
#ไทยคู่ฟ้า#ร่วมต้านโควิด19
-------------------
วันอังคารที่ 12 กรกฎาคม 2565
​โฆษกรัฐบาลเผย นายกฯ ชื่นชมไทยลงนามบันทึกความเข้าใจแก้ไขปัญหาแก๊งคอลเซ็นเตอร์ ขอบคุณหน่วยงานที่เกี่ยวข้องร่วมจับกุมแก๊งคอลเซ็นเตอร์ที่ประเทศกัมพูชา
​โฆษกรัฐบาลเผย นายกฯ ชื่นชมไทยลงนามบันทึกความเข้าใจแก้ไขปัญหาแก๊งคอลเซ็นเตอร์ ขอบคุณหน่วยงานที่เกี่ยวข้องร่วมจับกุมแก๊งคอลเซ็นเตอร์ที่ประเทศกัมพูชา
วันนี้ (12 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมและขอบคุณการทำงานของทุกหน่วยงานที่เกี่ยวข้องที่ร่วมกันแก้ไขปัญหาแก๊งคอลเซ็นเตอร์และอาชญากรรมทางไซเบอร์ ที่ส่งผลกระทบกับพี่น้องประชาชนไทย
โฆษกประจำสำนักนายกรัฐมนตรี กล่าวว่า หน่วยงานที่เกี่ยวข้องของไทยได้เดินทางไปกัมพูชาเพื่อร่วมหารือ และได้ลงนามบันทึกความเข้าใจ (MOU) เพื่อการแก้ไขปัญหาแก๊งคอลเซ็นเตอร์และอาชญากรรมทางไซเบอร์ แบบทวิภาคีกับรัฐบาลกัมพูชา โดยที่ผ่านมา ทั้งสองประเทศได้มีความร่วมมือ ประสานงานร่วมกันอย่างต่อเนื่อง เพื่อแก้ไขปัญหา และปฏิบัติการติดตามและจับกุมแก๊งคอลเซ็นเตอร์ และกลุ่มมิจฉาชีพทางเทคโนโลยีอื่น ๆ ที่ฝังตัวอยู่ในกัมพูชา รวมทั้งในโอกาสนี้ได้ติดตามผลการปฏิบัติการจับกุมแก๊งคอลเซ็นเตอร์ 4 แก๊งใหญ่ จับกุมผู้ต้องหาตามหมายจับได้ 74 คน และพบบุคคลทำงานร่วมกับกลุ่มผู้ต้องหา จึงได้นำตัวออกมาสอบสวนดำเนินคดีอีกจำนวน 15 คน รวมควบคุมตัวได้ทั้งสิ้น 89 คน
“นายกรัฐมนตรีขอบคุณ และชื่นชมการทำงานของทุกหน่วยงานที่เกี่ยวข้อง ซึ่งสามารถจับกุมผู้ต้องหาที่มีส่วนเกี่ยวข้องกับภัยร้ายจากแก๊งคอลเซ็นเตอร์ ซึ่งถือเป็นปัญหาที่มีความรุนแรง สร้างความเสียหายอย่างต่อเนื่องแก่ประชาชนชาวไทย และหน่วยงานภาครัฐที่ถูกแอบอ้าง โดยนายกรัฐมนตรีขอให้หน่วยงานที่เกี่ยวข้องดำเนินการให้ความรู้ ความเข้าใจ กับประชาชนอย่างต่อเนื่อง อย่าได้หลงกลเชื่อมิจฉาชีพเหล่านี้อีกเพื่อความปลอดภัยของประชาชนทุกคน” นายธนกรฯ กล่าว
วันพุธที่ 17 สิงหาคม 2565
​รองปลัดฯ วรวรรณ เปิดการสัมมนาเชิงปฏิบัติการเสริมสร้างองค์ความรู้ ในการพัฒนาเครือข่าย อุตสาหกรรมรักษ์สิ่งแวดล้อมและการส่งเสริมธรรมาภิบาลสิ่งแวดล้อมอย่างยั่งยืน
​รองปลัดฯ วรวรรณ เปิดการสัมมนาเชิงปฏิบัติการเสริมสร้างองค์ความรู้ในการพัฒนาเครือข่ายอุตสาหกรรมรักษ์สิ่งแวดล้อมและการส่งเสริมธรรมาภิบาลสิ่งแวดล้อมอย่างยั่งยืน
วันนี้ (17 สิงหาคม 2565) นางวรวรรณ ชิตอรุณ รองปลัดกระทรวงอุตสาหกรรม เป็นประธานในพิธีเปิดการสัมมนาเชิงปฏิบัติการเสริมสร้างองค์ความรู้ในการพัฒนาเครือข่ายอุตสาหกรรมรักษ์สิ่งแวดล้อมและการส่งเสริมธรรมาภิบาลสิ่งแวดล้อมอย่างยั่งยืน เพื่อเสริมสร้างองค์ความรู้ในการพัฒนาเครือข่ายอุตสาหกรรมรักสิ่งแวดล้อมและการส่งเสริมธรรมาภิบาลสิ่งแวดล้อมในสถานประกอบการอุตสาหกรรมโดยการบูรณาการทุกภาคส่วนที่เกี่ยวข้องทั้งในระดับจังหวัดและภูมิภาครวมถึงการแลกเปลี่ยนเรียนรู้ระหว่างเครือข่ายอุตสาหกรรมและสิ่งแวดล้อมและผู้ประกอบการที่นำหลักธรรมาภิบาลสิ่งแวดล้อมมาใช้ในสถานประกอบการจนประสบผลสำเร็จนำไปสู่การขยายผลเกิดเครือข่ายอุตสาหกรรมรักสิ่งแวดล้อมและสถานประกอบการผ่านเกณฑ์ธรรมาภิบาลสิ่งแวดล้อมมากขึ้นและเพื่อการอยู่ร่วมกันของสถานประกอบการอุตสาหกรรมและชุมชนได้อย่างยั่งยืน โดยมีนายนฤบดินทร์ วุฒิวรรณ ผู้อำนวยการกองยุทธศาสตร์และแผนงาน กล่าวรายงานผ่านทางระบบออนไลน์ Zoom Meeting ณ ห้องประชุม อก.2 ชั้น 3 สำนักงานปลัดกระทรวงอุตสาหกรรม
วันเสาร์ที่ 30 ตุลาคม 2564
นับถอยหลังเปิดประเทศ 1 พ.ย.  นี้  นายก ฯ มอบหมายงานทำแผน มาตรการเฝ้าระวัง ลั่นมีการติดตามสถานการณ์ หลังเปิดประเทศ 1 พ.ย. นี้  อย่างใกล้ชิด
นับถอยหลังเปิดประเทศ 1 พ.ย.  นี้  นายก ฯ มอบหมายงานทำแผน มาตรการเฝ้าระวัง ลั่นมีการติดตามสถานการณ์ หลังเปิดประเทศ 1 พ.ย. นี้  อย่างใกล้ชิด
วันนี้ 30 ตุลาคม 2564 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมมอบหมายทุกภาคส่วนราชการจัดเตรียมมาตรการเฝ้าระวัง และติดตามสถานการณ์ หลังการเปิดประเทศอย่างปลอดภัย 1 พฤศจิกายน ซึ่งกระทรวงสาธารณสุข โดยกรมอนามัย จัดทำข้อกำหนดการดำเนินงาน เพื่อเป็นเครื่องมือในการกำกับดูแลกิจการประเมิน ติดตาม และเฝ้าระวัง สถานประกอบการต่าง ๆ ประกอบด้วย 3 ส่วนหลัก คือ
ส่วนที่ 1 Self Certification : ให้สถานประกอบการทุก Setting ลงทะเบียน ประเมินตนเองบนระบบ Thai Stop COVID Plus เพื่อยกระดับตามมาตรการ COVID Free Setting และให้ทุกสถานประกอบการติด E-Certificated ในจุดที่ผู้ใช้บริการเห็นเด่นชัด
ส่วนที่ 2 People Voice : ประชาชนสามารถประเมิน แนะนำ ติชม ร้องเรียน สถานประกอบการในพื้นที่ COVID Free Area/Zone ผ่านช่องทาง QR Code ใน E-Certificate , Website Thai Stop COVID Plus และ เฟซบุ๊ก “ผู้พิทักษ์อนามัย (COVID Watch)” และ
ส่วนที่ 3 Active Inspection : จัดตั้งคณะกรรมการ ร่วมตรวจ กำกับ COVID Free Area/Zone ภาครัฐและภาคประชาชน ตรวจประเมินทุก 2 สัปดาห์ กำกับมาตรการตาม พรบ.การสาธารณสุข และกฎหมายที่เกี่ยวข้อง จัดทำ Checklist และเป้าหมาย โดยตรวจสอบข้อมูลบน Thai Stop COVID Plus ให้คำแนะนำ ตักเตือน กิจการที่ปฏิบัติไม่ถูกต้องให้ปฏิบัติตามมาตรการอย่างเคร่งครัด (พรบ.การสาธารณสุข พรบ.โรคติดต่อ พรบ.สถานบริการ และ พรก.ฉุกเฉิน)
ทั้งนี้ เมื่อมีการเปิดประเทศแล้ว คณะกรรมการบูรณาจากทุกภาคส่วนก็จะดำเนินการตรวจสอบและประเมินทุก 2 สัปดาห์ รวมทั้ง แต่ละหน่วยจะมืการจัดทำแผนเผชิญเหตุและความพร้อมทรัพยากร เช่น โรงพยาบาลสนาม พื้นที่สำหรับการกักตัว/แยกกัก เวชภัณฑ์/ยา ด้วย
สำหรับยอดการฉีดวัคซีนสถิติการฉีดวัคซีน ภาพรวมทั่วประเทศ ณ 28 ต.ค. นี้ แบ่งเป็นการฉีดเข็มแรกแล้ว 57.63% เข็มสอง 41.47 % กทม. และปริมณฑล เข็มแรก สูงสุด 88.28% และเข็มสอง 64.85%
โฆษกประจำสำนักนายกรัฐมนตรีกล่าวว่า นายกรัฐมนตรีมั่นใจระบบสาธารณสุขของไทยต้องอยู่ภายใต้ความปลอดภัยในการเตรียมมาตรการรองรับในการป้องกันตนเองหลังเปิดประเทศ ประชาชนและนักท่องเที่ยวทุกคนต้องปฏิบัติเข้มตามมาตรการ Universal Prevention เปิดบ้าน เปิดเมือง เปิดประเทศ ซึ่งจะผลดีต่อระบบเศรษฐกิจ และความเป็นอยู่ของพี่น้องประชาชน ซึ่งการเปิดประเทศแล้วไม่ได้หมายความว่า จะไม่มีผู้ติดเชื้อ แต่จะอยู่ในระดับที่ควบคุมสถานการณ์ไว้ได้ ซึ่งรัฐบาลพร้อมชี้แจงด้วยข้อเท็จจริง เพื่อให้ประชาชนมีความสบายใจ และขอให้มั่นใจว่ารัฐบาลมีมาตรการรองรับและระบบสาธารณสุขไทยมีความเข้มแข็ง ซึ่งขณะนี้ หลายประเทศจับตาดูไทยและจะจัดทำพื้นที่ท่องเที่ยวแซนด์บ็อกซ์ตามรูปแบบของประเทศไทยด้วย
วันจันทร์ที่ 30 พฤษภาคม 2565
สำนักงานสลากฯ พร้อม 2 มิถุนายน นี้ เริ่มขายสลากกว่า 5 ล้านฉบับผ่านแอพเป๋าตัง ในขณะที่จุดจำหน่ายสลาก 80 ใกล้ครบทุกภูมิภาค
สำนักงานสลากกินแบ่งรัฐบาล ร่วมกันแถลงความคืบหน้ามาตรการต่างๆ ในการแก้ไขปัญหาการจำหน่ายสลากเกินราคา และความพร้อมของการจำหน่ายสลากผ่านแพลตฟอร์ของสำนักงานสลากกินแบ่งรัฐบาล ซื้อขายด้วยแอพเป๋าตังและถุงเงิน
วันนี้ (30 พฤษภาคม 2565) เวลา 15.00 น.ที่ห้องประชุมอเนกประสงค์ ชั้น 3 สำนักงานสลากกินแบ่งรัฐบาล นายลวรณ แสงสนิท ประธานกรรมการสลากกินแบ่งรัฐบาล นายธนวรรธน์ พลวิชัย กรรมการและโฆษกคณะกรรมการ พร้อมด้วย พันโท หนุน ศันสนาคม ผู้อำนวยการสำนักงานสลากกินแบ่งรัฐบาล ร่วมกันแถลงความคืบหน้ามาตรการต่างๆ ในการแก้ไขปัญหาการจำหน่ายสลากเกินราคา และความพร้อมของการจำหน่ายสลากผ่านแพลตฟอร์ของสำนักงานสลากกินแบ่งรัฐบาล ซื้อขายด้วยแอพเป๋าตังและถุงเงิน
นายลวรณ แสงสนิท ประธานกรรมการสลากกินแบ่งรัฐบาล กล่าวว่า ขณะนี้ การพัฒนาระบบการจำหน่ายสลากผ่านแพลตฟอร์มสำนักงานสลากกินแบ่งรัฐบาล หรือ สลากดิจิทัล มีความพร้อมเปิดให้บริการแก่ประชาชนได้ซื้อสลากในราคา 80 บาทแล้ว ตั้งแต่วันที่ 2 มิถุนายนนี้ เวลา 06.00 น. เป็นต้นไป โดยในวันนี้ สำนักงานสลากฯ ร่วมกับธนาคารกรุงไทย ได้จัดทำภาพเคลื่อนไหวอธิบายขั้นตอน และวิธีการซื้อขายให้ประชาชนเข้าใจ สำหรับการจำหน่ายสลากผ่านแพลตฟอร์มของสำนักงานสลากฯ นี้ เป็นการนำสลากแบบเดิม ที่ยังคงมีการพิมพ์สลากออกมาก่อน มาสแกนแล้วนำเข้าแพลตฟอร์ม เพื่อเป็นการเพิ่มช่องทางในการจำหน่าย ตัวสลากยังเป็นสลากของตัวแทนจำหน่ายสลากดิจิทัล ซึ่งทำสัญญากับสำนักงานสลากฯ รวมถึงการออกรางวัลและการขึ้นเงินรางวัลยังคงเป็นแบบเดิมทุกประการ โครงการนี้ จะทำให้ผู้ซื้อสามารถหาซื้อสลาก 80 บาทได้ และสลากเป็นกรรมสิทธิ์ของผู้ซื้อ ไม่สามารถเปลี่ยนมือ หรือถูกแอบอ้างได้ และยังเป็นการช่วยส่งเสริมอาชีพ ส่งเสริมรายได้ ให้กับพ่อแม่พี่น้องตัวแทนรายย่อยที่นำสลากมาขายในแพลตฟอร์มอีกด้วย ในส่วนของผู้ขาย ก็มีช่องทางการจำหน่ายที่สะดวก มีอัตราการมองเห็นกว้างขวาง จำหน่ายได้มากขึ้นและ ไม่ต้องเสียค่าใช้จ่ายใดๆ ขณะนี้ มีตัวแทนจำหน่ายสลากดิจิทัล จำนวน 10,258 ราย ในเบื้องต้นจะมีสลากจำหน่ายผ่านแพลตฟอร์มการจำหน่ายสลากของสำนักงานฯ ไม่น้อยกว่า 5,279,500 ฉบับ
สำหรับโครงการสลาก 80 ซึ่งเป็นจุดจำหน่ายสลากที่มุ่งหมายให้มีการกระจายไปทุกจังหวัดทั่วทุกภูมิภาคของประเทศ เพื่อให้ประชาชนสามารถหาซื้อสลากในราคา 80 บาท ผ่านแอพเป๋าตังและถุงเงินนั้น ขณะนี้เป็นที่รู้จักและได้รับการตอบรับจากประชาชนผู้ซื้อดีขึ้นมาก ปัจจุบัน มีทั้งหมด 362 จุด ในกรุงเทพมหานคร ภาคกลาง ภาคตะวันออก และภาคตะวันออกเฉียงเหนือ ส่วนที่ภาคเหนือ และภาคใต้ เพิ่งทำสัญญาเสร็จเรียบร้อย คาดว่าจำหน่ายได้ครบทุกจังหวัดทั่วประเทศ ในงวด 1 กรกฎาคม 2565 และในส่วนของโครงการลงทะเบียนผู้ซื้อจองล่วงหน้านั้น ขณะนี้ยังอยู่ระหว่างตรวจสอบคุณสมบัติให้ครบถ้วนต่อไป ประธานกรรมการสลากกินแบ่งรัฐบาล กล่าวในตอนท้าย
วันอังคารที่ 14 มิถุนายน 2565
ครม.อนุมัติงบกลางวงเงิน 2,241 ล้านบาทเพื่อก่อสร้าง ปรับปรุง ซ่อมแซมถนนที่อยู่ในความรับผิดชอบของ อปท.ที่ได้รับความเสียหายจากอุทกภัยจำนวน 40 จังหวัด 889 โครงการ
ครม.อนุมัติงบกลางวงเงิน 2,241 ล้านบาทเพื่อก่อสร้าง ปรับปรุง ซ่อมแซมถนนที่อยู่ในความรับผิดชอบของ อปท.ที่ได้รับความเสียหายจากอุทกภัยจำนวน 40 จังหวัด 889 โครงการ
วันที่ 14 มิถุนายน 2565 น.ส.ไตรศุลีไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) อนุมัติงบประมาณรายจ่ายประจำปีงบประมาณ 2565 งบกลางรายการเงินสำรองจ่ายเพื่อกรณีฉุกเฉินหรือจำเป็นวงเงิน 2,241 ล้านบาท ตามที่กระทรวงมหาดไทยเสนอ เพื่อก่อสร้าง ปรับปรุง ซ่อมแซมถนนที่อยู่ในความรับผิดชอบขององค์กรปกครองส่วนท้องถิ่น(อปท.)ที่ได้รับความเสียหายจากอุทกภัยจำนวน 40 จังหวัด อปท.จำนวน 625 แห่ง รวม 889 โครงการ ให้กลับคืนสู่สภาพเดิมและปรับปรุงให้มีประสิทธิภาพมากขึ้น
ทั้งนี้กระทรวงมหาดไทยรายงานว่า ในช่วงเดือนพฤษภาคม – ตุลาคม 2564 ได้เกิดอุทกภัยจากลมมรสุมตะวันตกเฉียงใต้ คือพายุโซนร้อนโกนเซิน และพายุโซนร้อนเตี้ยนหมู่ ทำให้ประเทศไทยมีปริมาณน้ำฝนเพิ่มมากขึ้นและมีฝนตกหนักถึงหนักมากในบางแห่ง ส่งผลให้เกิดน้ำท่วมฉับพลันและน้ำป่าไหลหลากในพื้นที่เสี่ยงภัย ซึ่งได้รับความเสียหายอย่างกว้างขวาง และเป็นสาเหตุให้สิ่งก่อสร้าง ถนน สิ่งสาธารณประโยชน์ในพื้นที่ของอปท.ได้รับผลกระทบในหลายพื้นที่ ซึ่งมีทั้งโครงการขององค์การบริหารส่วนจังหวัด(อบจ.) 13 จังหวัด 13 อบจ. 13 โครงการ เช่น โครงการปรับปรุง ซ่อมแซมถนนลาดยาง ซ่อมสร้างถนนลูกรังปิดผิวลาดยางแอสฟัลต์คอนกรีต, เทศบาลนครมี 1 จังหวัด 1เทศบาลนคร 2 โครงการ คือ เทศบาลนครนครราชสีมา เช่น ปรับปรุงผิวจราจรคอนกรีตเสริมเหล็ก, เทศบาลเมือง 2 จังหวัด 2 เทศบาลเมือง 4 โครงการ เช่น ปรับปรุงผิวจราจรโดยการปูแอสฟัลต์ติกคอนกรีตด้วยวิธี Overlay และเทศบาลตำบลและองค์การบริหารส่วนตำบล(อบต.)ใน 40 จังหวัด 189 เทศบาลตำบล 420 อบต.จำนวน 870 โครงการ เช่น ปรับปรุงผิวจราจรจากถนนลูกรังเป็นถนนหินคลุกบดอัด
ขณะที่กระทรวงกลาโหมและกระทรวงคมนาคมเห็นด้วยกับการอนุมัติงบประมาณครั้งนี้ โดยกระทรวงคมนาคมมีความเห็นเพิ่มเติมว่า โครงการที่ขอรับการจัดสรรงบประมาณควรมีความพร้อมของแบบแปลน และประมาณราคา สามารถดำเนินการก่อสร้างและเบิกจ่ายงบประมาณได้แล้วเสร็จโดยเร็ว และขอให้กระทรวงมหาดไทยปฏิบัติตามกฎหมาย ระเบียบ ข้อบังคับ มติครม.และหลักธรรมาภิบาลโดยเคร่งครัดต่อไป
วันพฤหัสบดีที่ 18 พฤศจิกายน 2564
“ชัยวุฒิ” หนุนดีป้า ลุยเมกะโปรเจกต์ HACKaTHAILAND เสริมทักษะดิจิทัลให้กับประชาชน
“ชัยวุฒิ” หนุนดีป้า ลุยเมกะโปรเจกต์ HACKaTHAILAND เสริมทักษะดิจิทัลให้กับประชาชน
เมื่อวันที่ 18 พฤศจิกายน 2564 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานแถลงข่าวเปิดโครงการการเผยแพร่และกระตุ้นการรับรู้พร้อมยกระดับทักษะด้านเทคโนโลยีดิจิทัลเพื่อรองรับการปรับเปลี่ยนโครงสร้างเศรษฐกิจยุค New Normal หลังวิกฤติโควิด 19 "HACKa THAILAND" ณ ห้อง Ballroom ชั้น 5 อาคารดีป้า โครงการ HACKaTHAILAND เกิดขึ้นภายใต้แนวคิด New Normal : Digital Possibilities ซึ่งแสดงให้ได้เห็นว่า “ดิจิทัลสร้างให้ทุกโอกาสเกิดขึ้นได้” และจะช่วยเสริมสร้างความพร้อมให้กับประชาชน รองรับการเปลี่ยนแปลงด้านดิจิทัล (Digital Transformation) เพื่อให้ประชาชนทุกกลุ่มสามารถเข้าถึงความรู้และยกระดับทักษะดิจิทัล ก่อนนำพาประเทศเข้าสู่ยุคเศรษฐกิจและสังคมดิจิทัลอย่างเข้มแข็งและยั่งยืน ตามแผนพัฒนาดิจิทัลเพื่อเศรษฐกิจและสังคม สำหรับผู้สนใจสามารถติดตามข้อมูลข่าวสารและรายละเอียดต่าง ๆ ของโครงการ HACKaTHAILAND ได้ที่ www.hackathailand.com เฟซบุ๊ก : HACKaTHAILAND และ Line OA : depaThailand
******************
วันพฤหัสบดีที่ 15 กรกฎาคม 2564
นายกรัฐมนตรีขอให้เชื่อมั่นวัคซีน 3 ยี่ห้อที่ไทยเลือกใช้  WHO ให้การรับรอง ใช้กันแพร่หลายทั่วโลก พร้อมเร่งจัดหาวัคซีนเพิ่มเติมเพื่อให้ทุกคนในประเทศได้ฉีด
นายกรัฐมนตรีขอให้เชื่อมั่นวัคซีน 3 ยี่ห้อที่ไทยเลือกใช้  WHO ให้การรับรอง ใช้กันแพร่หลายทั่วโลก พร้อมเร่งจัดหาวัคซีนเพิ่มเติมเพื่อให้ทุกคนในประเทศได้ฉีด
วันที่ 15 ก.ค. 64 นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอให้ประชาชนเชื่อมั่นว่าวัคซีนที่รัฐบาลเร่งจัดหาให้เป็นวัคซีนหลักและวัคซีนทางเลือกเพื่อให้บริการฉีดวัคซีนให้กับทุกคนที่อยู่ใoประเทศทั้ง 3 ยี่ห้อในขณะนี้เป็นวัคซีนที่มีประสิทธิภาพ โดยที่ แอสตราเซเนกา (AstraZeneca) และซิโนแวค (Sinovac) ซึ่งเป็นวัคซีนหลัก และซิโนฟาร์ม (Sinopharm) ซึ่งเป็นวัคซีนทางเลือกนั้น ได้ขึ้นทะเบียนกับองค์การอนามัยโลกและองค์การอาหารและยา และได้รับการยืนยันทางการแพทย์และนักระบาดวิทยาว่า มีประสิทธิภาพสามารถลดอัตราการเสียชีวิตและอัตราการเกิดอาการรุนแรงของผู้ติดเชื้อ ขณะเดียวกัน รัฐบาลก็ได้มีแผนการนำเข้าวัคซีนต่างเทคโนโลยี อาทิ วัคซีน Pfizer และวัคซีน Moderna ซึ่งเป็นเทคโนโลยี mRNA และวัคซีน Johnson & Johnson ซึ่งเป็นเทคโนโลยี Viral Vector Vaccine เช่นเดียวกับ AstraZeneca ขณะที่ ซิโนแวค และซิโนฟาร์มเป็น Inactivated Vaccine เพื่อให้ความมั่นใจว่าทุกคนที่อยู่ประเทศไทยจะได้รับการฉีดวัคซีนที่มีประสิทธิภาพ ปลอดภัยและสามารถลดภาวะเจ็บป่วยรุนแรง
ทั้งนี้ องค์การอนามัยโลก (WHO) ได้ขึ้นทะเบียนวัคซีนแอสตราเซเนกา เมื่อวันที่ 15 ก.พ. 2564, วัคซีนซิโนฟาร์ม (Sinopharm) เมื่อวันที่ 7 พ.ค. 2564 ขณะที่วัคซีนทั้ง 3 ยี่ห้อ องค์การอาหารและยา (อย. ) ได้อนุมัติเพื่อให้สามารถใช้ในภาวะฉุกเฉิน โดยแอสตราเซเนกา (AstraZeneca) เมื่อวันที่ 20 ม.ค. 2564 ซิโนแวค (Sinovac) 22 ก.พ. 2564 และ ซิโนฟาร์ม (Sinopharm) เมื่อวันที่ 28 พ.ค. 2564 ที่ผ่านมา
“วัคซีนที่ไทยนำเข้ามาใช้ทั้ง 3 ยี่ห้อมีการใช้กันอย่างแพร่หลายทั่วโลก โดยแอสตราเซเนกามีการใช้แล้วใน 118 ประเทศทั่วโลกขณะที่ซิโนแวคมีใช้ใน 37 ประเทศและซิโนฟาร์มมีการใช้ 56 ประเทศทั่วโลก นอกจากนี้ องค์กรพันธมิตรเพื่อวัคซีน (The Vaccine Alliance หรือ Gavi) ซึ่งเป็นกลุ่มความร่วมมือระหว่างองค์กรรัฐและเอกชน ซึ่งมีทั้ง องค์การอนามัยโลก และ UNICEF ร่วมเป็นสมาชิก มีแผนการจัดส่งวัคซีนกว่า 110 ล้านโดส จาก Sinopharm จำนวน 60 ล้านโดส และ Sinovac ประมาณ 50 ล้าน ภายในปีนี้ เพื่อสนับสนุน COVAX ในการแจกจ่ายให้กับประเทศยากจนทั่วโลก ซึ่งถือเป็นความร่วมมือกันในระดับนานาชาติเพื่อควบคุมการระบาดของไวรัสโควิด-19 เพราะทุกประเทศรวมทั้งท่านนายกรัฐมนตรีให้ความสำคัญและเห็นสอดคล้องว่า วัคซีนยังคงเป็นเครื่องมือสำคัญในการรับมือกับระบาดไปอีกอย่างน้อยใน 1-2 ปีข้างหน้า” นายอนุชา ฯ กล่าว
วันอาทิตย์ที่ 17 เมษายน 2565
นายกฯ ย้ำหน่วยงานที่เกี่ยวข้องดูแลมาตรการบรรเทาภาระค่าใช้จ่ายภาคครัวเรือนอย่างต่อเนื่อง โดยเฉพาะ 3 กลุ่มเปราะบาง
.....
นายกฯ ย้ำหน่วยงานที่เกี่ยวข้องดูแลมาตรการบรรเทาภาระค่าใช้จ่ายภาคครัวเรือนอย่างต่อเนื่อง โดยเฉพาะ 3 กลุ่มเปราะบาง เพื่อสร้างความมั่นคงในชีวิตให้กับประชาชนอย่างครอบคลุม ไม่ทิ้งใครไว้ข้างหลัง
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันจันทร์ที่ 27 มิถุนายน 2565
โฆษกรัฐบาลโต้ "สุทิน" ซักฟอกควรเน้นเนื้อหามากกว่าจำนวนวันอภิปราย ดักคอ ควรใช้เวทีนี้เสนอแนะด้วยข้อเท็จจริง ไม่ใช่หวังหาเสียงล่วงหน้า ลั่นรัฐบาลพร้อมแจงทุกประเด็น
โฆษกรัฐบาลโต้ "สุทิน" ซักฟอกควรเน้นเนื้อหามากกว่าจำนวนวันอภิปราย ดักคอ ควรใช้เวทีนี้เสนอแนะด้วยข้อเท็จจริง ไม่ใช่หวังหาเสียงล่วงหน้า ลั่นรัฐบาลพร้อมแจงทุกประเด็น วอนฝ่ายค้านเปิดใจรับฟังคำชี้แจงด้วย ไม่ใช่หลับหูหลับตาอภิปรายลูกเดียว
วันที่ 27 มิถุนายน 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายสุทิน คลังแสง ประธานคณะกรรมการประสานงานพรรคร่วมฝ่ายค้าน (วิปฝ่ายค้าน) ระบุว่า การอภิปรายไม่ไว้วางใจรัฐมนตรีเป็นรายบุคคลครั้งนี้มีผู้ถูกอภิปรายถึง 11 คน คงจะต้องได้วันอภิปรายไม่น้อยกว่า 4 วันว่า สุดท้ายแล้วฝ่ายค้านก็เผยวัตถุประสงค์ที่แท้จริงออกมาให้เห็นว่า การใส่ชื่อนายกรัฐมนตรีและรัฐมนตรีที่ถูกอภิปรายไม่ไว้วางใจมากถึง 11 คนในญัตตินั้น ไม่ใช่เพราะว่ามีข้อมูลหรือหลักฐานการทุจริตที่ชัดเจนใดๆ เลย แต่เป็นเพราะต้องการจะใช้เวลาอภิปรายให้ได้มากวันที่สุด เนื่องจากฝ่ายค้านต้องการจะใช้เวทีนี้เพื่อหาเสียงให้กับตัวเองก่อนจะถึงการเลือกตั้งสมัยหน้าใช่หรือไม่ อย่างไรก็ตาม เรื่องการกำหนดวันนั้นเป็นเรื่องที่วิปทั้ง 2 ฝ่ายจะต้องไปพูดคุยเพื่อทำความเข้าใจกัน แล้วจึงแจ้งมาที่รัฐบาล แต่อยากขอให้ฝ่ายค้านใช้เวลาให้เกิดประโยชน์มากที่สุด เน้นที่เนื้อหามากกว่าจำนวนวันอภิปราย รวมทั้งควรเสนอแนะหรือชี้ให้เห็นข้อบกพร่องอย่างชัดเจนด้วยข้อมูลและข้อเท็จจริง ไม่ใช่ใช้แต่วาทกรรมเสียดสีเพื่อหวังจะหาเสียงเท่านั้น ซึ่งแบบนั้นประชาชนจะไม่ได้ประโยชน์อะไรเลย
ส่วนกรณีที่ระบุว่า ได้เตรียมหมัดเด็ดในการตรวจสอบนายกฯ และรัฐมนตรี นอกจากนี้หลังการอภิปรายจะยื่นข้อมูลหลักฐานต่อ ป.ป.ช.ให้เอาผิดนายกฯ และรัฐมนตรีบางคนด้วยนั้น นายธนกร กล่าวว่า หากฝ่ายค้านคิดว่ามีหมัดเด็ดจริงก็สามารถนำมาเปิดเผยต่อที่ประชุมสภาฯ ได้ รัฐบาลพร้อมชี้แจงทุกประเด็นอยู่แล้ว เพราะมั่นใจว่ารัฐบาลชุดนี้เด็ดขาดกับการทุจริตคอรัปชั่น เพียงแต่อยากจะขอร้องฝ่ายค้านว่า ข้อมูลที่นำมาอภิปรายนั้น หากเป็นเพียงแค่ข้อพิรุธที่ฝ่ายค้านเชื่อเอาเอง หรือทึกทักเอาเองว่าน่าจะมีการทุจริต เมื่อรัฐบาลชี้แจงแล้วก็ควรเปิดใจรับฟังด้วย ไม่ใช่ยังคงหลับหูหลับตาอภิปรายต่อไปว่ามีการทุจริต เพราะแบบนั้นสุดท้ายฝ่ายค้านเองที่จะถูกหมัดเด็ดรัฐบาลน็อกกลางสภาฯ และถูกประชาชนลงโทษที่อภิปรายแบบไร้คุณภาพในการเลือกตั้งสมัยหน้า
..................................
วันเสาร์ที่ 24 กรกฎาคม 2564
ประกาศ ขสมก. ประจำวันที่ 24 กรกฎาคม 2564​ พบพนักงานติดเชื้อไวรัส COVID-19 จำนวน 19 ราย
ประกาศ ขสมก. ประจำวันที่ 24 กรกฎาคม 2564​ พบพนักงานติดเชื้อไวรัส COVID-19 จำนวน 19 ราย
1) พนักงานเก็บค่าโดยสารรถปรับอากาศ สาย 4 เขตการเดินรถที่ 4
2) พนักงานเก็บค่าโดยสารรถปรับอากาศ สาย 2 เขตการเดินรถที่ 3
3) พนักงานเก็บค่าโดยสารรถธรรมดา สาย 2 เขตการเดินรถที่ 3
4) พนักงานเก็บค่าโดยสารรถธรรมดา สาย 45 เขตการเดินรถที่ 3
5) พนักงานเก็บค่าโดยสารรถธรรมดา สาย 117 เขตการเดินรถที่ 8
6) พนักงานเก็บค่าโดยสารรถปรับอากาศ สาย 138 เขตการเดินรถที่ 5
7) พนักงานขับรถโดยสารธรรมดา สาย 45 เขตการเดินรถที่ 3
8) พนักงานเก็บค่าโดยสารรถปรับอากาศ สาย 141 เขตการเดินรถที่ 5
9) พนักงานขับรถโดยสารธรรมดา สาย 23 เขตการเดินรถที่ 3
10) พนักงานขับรถโดยสารธรรมดา สาย 36ก เขตการเดินรถที่ 8
11) พนักงานบัญชีค่าโดยสาร ระดับ 2 อู่เอราวัณ เขตการเดินรถที่ 3
12) พนักงานเก็บค่าโดยสารรถธรรมดา สาย 136 เขตการเดินรถที่ 4
13) พนักงานเก็บค่าโดยสารรถธรรมดา สาย 60 เขตการเดินรถที่ 2
14) พนักงานเติมน้ำมันรถโดยสาร อู่คลองเตย เขตการเดินรถที่ 4
15) พนักงานเก็บค่าโดยสารรถธรรมดา สาย 53 เพศหญิง เขตการเดินรถที่ 6
16) พนักงานขับรถโดยสารปรับอากาศ สาย 536 เขตการเดินรถที่ 3
17) พนักงานขับรถโดยสารธรรมดา สาย 4 เขตการเดินรถที่ 4
18) พนักงานเก็บค่าโดยสารรถธรรมดา สาย 4 เขตการเดินรถที่ 4
19) พนักงานเก็บค่าโดยสารรถปรับอากาศ สาย 141 เขตการเดินรถที่ 5
วันจันทร์ที่ 18 ตุลาคม 2564
โฆษกรัฐบาลเผย "นายก" สั่งการให้หน่วยงานที่เกี่ยวข้องเร่งแก้ปัญหา กรณี ประชาชนถูกดูดเงินบัญชีธนาคารผิดปกติ ขณะที่ประธานสมาคมธนาคารไทยและแบงค์ชาติยันธนาคารไม่ได้โดนแฮกแต่เกิดจากซื้อของผ่านออนไลน์พร้อมดูแลคืนเงินให้ผู้เสียหาย
โฆษกรัฐบาลเผย "นายก" สั่งการให้หน่วยงานที่เกี่ยวข้องเร่งแก้ปัญหา กรณี ประชาชนถูกดูดเงินบัญชีธนาคารผิดปกติ ขณะที่ประธานสมาคมธนาคารไทยและแบงค์ชาติยันธนาคารไม่ได้โดนแฮกแต่เกิดจากซื้อของผ่านออนไลน์ไม่ใช่แอปดูดเงิน พร้อมดูแลคืนเงินให้ผู้เสียหาย
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า กรณีประชาชนร้องเรียนว่าถูกหักเงินจากบัญชีธนาคาร บัญชีบัตรเครดิต หรือบัญชีบัตรเดบิต อย่างผิดปกติเป็นจำนวนมาก หรือลักษณะผูกบัญชีไว้กับวิลเลจหรือสโตร์ออนไลน์ โดยจำนวนเงินที่หักไม่สูง แต่มีจำนวนหลายรายการติดๆ กัน นั้นทางพล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับทราบเรื่องดังกล่าวแล้ว และได้สั่งการให้หน่วยงานที่เกี่ยวข้อง เข้าไปตรวจสอบเพื่อเร่งแก้ไขปัญหา
นายธนกร กล่าวว่า ตนได้ประสานไปยังนายผยง ศรีวณิช ประธานสมาคมธนาคารไทย ซึ่งประธานสมาคมธนาคารไทย แจ้งว่า ทีมงานของสมาคมธนาคารไทย กำลังร่วมประชุมกับทีม Fraud (ทีมตรวจสอบการทุจริตฉ้อโกงเกี่ยวกับระบบธนาคาร) และชมรมผู้บริหารเทคโนโลยีสารสนเทศระดับสูง (Chief Information Officer :CIO) ของธนาคารพาณิชย์ ถึงเรื่องดังกล่าว ทั้งนี้ล่าสุดทางสมาคมธนาคารไทยและธนาคารแห่งประเทศไทยได้ออกแถลงการณ์ชี้แจงว่า โดยเบื้องต้นพบว่า มิได้เกิดจากการรั่วไหลของข้อมูลจากธนาคาร แต่เป็นรายการที่เกิดจากการทําธุรกรรมชําระค่าสินค้าและบริการกับร้านค้าออนไลน์ที่จดทะเบียนในต่างประเทศเป็นส่วนใหญ่ และ ไม่ใช่แอปดูดเงินตามที่ปรากฏเป็นข่าวขณะนี้ธนาคารเจ้าของบัตรได้ดําเนินการระงับการใช้บัตรของลูกค้าที่มีรายการผิดปกติ และติดต่อลูกค้า รวมทั้งอยู่ระหว่างดําเนินการตรวจสอบร้านค้าที่มีธุรกรรมที่ผิดปกติเหล่านี้
นอกจากนี้ ลูกค้าที่ตรวจสอบพบความผิดปกติของรายการธุรกรรมด้วยตนเอง สามารถติดต่อคอลเซ็นเตอร์ หรือสาขาของธนาคารผู้ออกบัตรเพื่อแจ้งตรวจสอบและยืนยันการทําธุรกรรมในทันที โดยธนาคารจะดูแลแก้ไข ปัญหาที่เกิดขึ้น และเร่งคืนเงินให้กับลูกค้าที่ได้รับความเสียหายตามขั้นตอนของธนาคารโดยเร็วต่อไป ธปท. และสมาคมธนาคารไทย ให้ความสําคัญอย่างยิ่งกับความปลอดภัยในการทําธุรกรรมทางการเงิน และ การคุ้มครองข้อมูลส่วนบุคคลของลูกค้า โดยธนาคารพาณิชย์มีระบบการรักษาความมั่นคงปลอดภัยและมีการ ตรวจสอบการทําธุรกรรมที่ผิดปกติอย่างต่อเนื่อง เมื่อพบรายการที่ผิดปกติ ธนาคารจะแจ้งลูกค้าเพื่อตรวจสอบและยืนยันรายการธุรกรรม และพร้อมจะดูแลลูกค้าด้วยความรับผิดชอบเสมอ
......................
วันศุกร์ที่ 17 กันยายน 2564
ศูนย์ประสานการรักษาความมั่นคงปลอดภัยระบบคอมพิวเตอร์แห่งชาติ
วันศุกร์ที่ 17 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลจัดตั้งศูนย์ประสานการรักษาความมั่นคงปลอดภัยระบบคอมพิวเตอร์แห่งชาติ ภายในสำนักงานคณะกรรมการการรักษาความมั่นคงปลอดภัยไซเบอร์แห่งชาติ มีหน้าที่ ดำเนินมาตรการเชิงรุกเพื่อป้องกันและเฝ้าระวังความเสี่ยงในการเกิดภัยคุกคามทางไซเบอร์ เช่น เป็นศูนย์กลางเครือข่ายข้อมูล จัดทำข้อมูลทางสถิติเพื่อรับมือภัยคุกคาม วิเคราะห์และตรวจสอบข่าวกรองที่เกี่ยวข้อง ดำเนินมาตรการเชิงรับเมื่อมีภัยคุกคามทางไซเบอร์เกิดขึ้น เช่น เป็นศูนย์กลางรับแจ้งเหตุและประสานหน่วยงานที่เกี่ยวข้องเพื่อตอบสนองต่อภัยคุกคาม และบริหารจัดการคุณภาพเพื่อรักษาความมั่นคงปลอดภัยไซเบอร์ เช่น ผลักดันและสนับสนุนการสร้างความตระหนักรู้ และยกระดับความสามารถหน่วยปฏิบัติงาน
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันจันทร์ที่ 21 กุมภาพันธ์ 2565
รัฐมนตรีว่าการกระทรวงยุติธรรม อยากให้ลูกหนี้เข้าร่วมงานมหกรรมไกล่เกลี่ยหนี้-ลงทะเบียนรับสิทธิให้มากที่สุดเพื่อประโยชน์มากมาย
รัฐมนตรีว่าการกระทรวงยุติธรรม อยากให้ลูกหนี้เข้าร่วมงานมหกรรมไกล่เกลี่ยหนี้-ลงทะเบียนรับสิทธิให้มากที่สุดเพื่อประโยชน์มากมาย หากไม่เข้าร่วมจะโดนฟ้องดำเนินคดี-ยึดทรัพย์ ยันนายกฯต้องการช่วยเหลือประชาชนให้พ้นจากความเดือดร้อน
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ตนได้ประชุมติดตามความคืบหน้าการจัดงาน มหกรรมไกล่เกลี่ยหนี้สินครัวเรือน ครั้งที่ 1 กทม.-ปริมณฑล ระหว่างวันที่ 25-26 ก.พ. ที่ไบเทค บางนา โดยเวลานี้กระบวนการตอบรับของประชาชนที่เป็นหนี้อยู่ในเกณฑ์มากพอสมควร แต่ตนต้องการให้ประชาชนลงทะเบียน QR โค๊ดของงาน เพื่อรับสิทธิพิเศษต่างๆในงานให้มากที่สุด เพราะเรื่องนี้ถือเป็นนโยบายของ พล.อ.ประยุทธ์ จันทร์โอชา นายกรัฐมนตรี ที่ต้องการช่วยเหลือประชาชน เวลานี้เรามีลูกหนี้ ในพื้นที่กทม.-ปริมณฑล ทั้งหมด 95,850 ราย รวมมูลค่า 10,576 ล้านบาท แบ่งเป็นผู้เป็นหนี้ก่อนฟ้อง 48,590 ราย มูลค่า 4,186 ล้านบาท ประกอบด้วย หนี้สินเชื่อบัตรเครดิต 24,370 ราย สินเชื่อรถยนต์และมอเตอร์ไซค์ 3,924 ราย ลูกหนี้ กยศ. 20,296 ราย ส่วนของบังคับคดี มีส่วนที่มีคำพิพากษาแล้ว 47,260 ราย ลูกหนี้ชั้นบังคับคดี (ยึด ขายทอดตลาด) 539 ราย
นายสมศักดิ์ กล่าวอีกว่า โดยสิทธิประโยชน์ที่ผู้ร่วมงานจะได้ ชั้นก่อนฟ้อง ของ กยศ. คือ 1. ขยายระยะเวลาการชำระหนี้ 2. ปรับลดเบี้ยปรับ ลดดอกเบี้ย ลดค่างวดรายเดือน 3. งดฟ้องดำเนินคดี และ 4. ปลดผู้ค้ำประกันตามกฎหมาย ส่วนหนี้ของสถาบันการเงิน จะได้สิทธิ คือ 1. ส่วนลดปิดบัญชีขั้นต่ำ 20% 2. ผ่อนชำระได้นานสูงสุด 60 งวด และ 3. สิทธิประโยชน์อื่นๆ อีกมากมาย ในส่วนของชั้นบังคับคดี สิทธิประโยชน์ของลูกหนี้ กยศ. คือ 1. ขยายเวลสผ่อนชำระหนี้ 2. ลดเบี้ยปรับ ลดจำนวนเงินผ่อนชำระหนี้ และ 3. งดยึดทรัพย์ งดขายทอดตลาด ลูกหนี้จะไม่ถูกบังคับคดี ส่วนลูกหนี้สถาบันการเงิน จะได้สิทธิ ส่วนลดปิดบัญชีสูงสุด 100% ผ่อนชำระได้นานสูงสุด 36 งวด และ สิทธิประโยชน์อื่นๆอีกมากมาย สำหรับขั้นตอนการลงทะเบียนไกล่เกลี่ย 1. ลงทะเบียนเข้าร่วมงานผ่านระบบ QR โค๊ดและเว็บไซต์ 2. รับคิวเข้ากระบวนการไกล่เกลี่ย 3. เข้าสู่การไกล่เกลี่ยโดยมีผู้ไกล่เกลี่ยเป็นคนกลาง และ 4. จัดทำบันทึกข้อตกลงการไกล่เกลี่ย
"ผมอยากให้ประชาชนที่เป็นหนี้ตื่นตัว การเดินทางมาร่วมงานจะได้สิทธิต่างๆมากมาย เพราะรัฐบาลต้องการให้ความช่วยเหลือประชาชนผู้เดือดร้อน แต่หากไม่มาคุณจะเสียสิทธิต่างๆ คือ จะถูกฟ้องดำเนินคดี และถูกยึดทรัพย์สิน โดยผู้ที่ต้องการที่จะร่วมงานสามารถลงทะเบียนผ่านระบบ QR โค๊ดของงานได้ หรือยังมีข้อสงสัยสามารถโทรสายด่วน 1111 กด 79 กรมบังคับคดีพร้อมที่จะให้คำปรึกษา เราต้องการช่วยเหลือประชาชนให้พ้นจากความเดือดร้อนจริงๆ" นายสมศักดิ์ กล่าว